5) Sport feladatok (Kulturális, Sport, Köznevelési, Egészségügyi és Szociálpolitikai Főosztály)

Sport célú támogatás: 841301

Ez a keret szolgál fedezetül többek között a budapesti diák- és szabadidősport rendszer fenntartásának támogatására (ezen belül a Budapesti Diáksport Szövetség és a Budapesti Szabadidősport Szövetség versenyrendszerének és működtetésének támogatására, valamint a budapesti szabadidős sportszervezetek pályázati formában történő támogatására, (SZ) jelű pályázat), a budapesti területi sportszövetségek és sportági szakszövetségek által működtetett fővárosi versenyrendszer és az azzal összefüggő szövetségi feladatok támogatására, továbbá az egyéb önkormányzati sportágazati feladatok ellátásának támogatására (ezen belül a fővárosi verseny- és eseménynaptár és a sportévkönyv megjelentetésére, az Egységes Budapest Sportnaptár - sportinformációs rendszer – működtetésére, az Európa Sportnap az Egészségért rendezvény megrendezésére, a Fővárosi nemzetközi és EU sportkapcsolatokból, igazgatási feladatokból, a Főváros által szervezendő kerületi, szövetségi értekezletek megrendezéséből, továbbá diáksport-koordinátor tevékenységből adódó feladatok ellátására és a budapesti területi sportszövetségek és sportági szakszövetségek pénzügyi és számviteli, illetve egyéb koordinációs feladatainak ellátására a Budapesti Sportszövetségek Uniója bonyolításában).

Céltartalék a Budapesti Sportszolgáltató Központ működtetésében lévő sportingatlanok kiadásaira: 910301

A címkódon szereplő előirányzat nyújt fedezetet a Budapesti Sportszolgáltató Központ kezelésében lévő sportingatlanok (III. kerület Sújtás utcai sporttelep, klubház focipálya, XII. kerület Zugligeti út sportlőtér, X. kerület Vajda Péter utca atlétikai pálya, III. kerület Hajógyári sziget csónakház, XIII. kerület Hajós Alfréd sétány BM tenisztelep) kezelésével kapcsolatban felmerülő előre nem tervezhető működési jellegű kiadásaira.

Budapesti Sport keret: 918202

Ez a keret szolgál fedezetül többek között a budapesti diáksport rendszer támogatására (a budapesti diákolimpiai és diáksport versenyrendszer hatékonyságának növelésére kidolgozott program lebonyolítására az előző évhez hasonlóan),  a budapesti sportiskolai rendszeren belül két kiemelt sportiskola támogatására, a kiemelt utánpótlás nevelő sportprogram és a Budapesten megrendezésre kerülő nemzetközi sportesemények és egyéb egyedi kérelmek támogatására.
